༡༽ཞེས་ཀོང་ཙེ་འཕྲུལ་རྒྱལ་རྒྱའི་ཁུང་ཙི་ཡིན་པ་ཚིག་ཐག་བཅད་ནས་གསུང་ཡོད་པ་མ་ཟད་།བོན་གྱི་སྟོན་པ་གཤེན་རབ་ཀྱང་རྒྱ་ནག་གི་ལའོ་ཙི་ཞེས་པ་དེར་ངོས་འཛིན་གནང་འདུག་པ་དེ་ཉིད་ལས།འདི་བྱུང་བའི་དུས་ནི་ཁུང་ཙི་དང་དུས་རགས་པ་མཉམ་ཞིང་།མའི་མངལ་དུ་ལོ་བརྒྱད་ཅུ་རྩ་གཉིས་བསྡད་ནས་སྐྱེ་དུས་སུ་སྐྲ་ཡང་དཀར་པོར་སོང་བས་ལོའུ་ཀྱུན་ཞེས་མིང་བཏགས་པར་སྣང་ངོ་།།འདིས་རི་ཕུག་ཅིག་ནས་གནམ་གྱི་ཆོས་ལེའུ་བདུན་ཅུ་རྩ་གཉིས་བརྙེད་ནས་སློབ་གཉེར་བྱས་ཏེ་དོའུ་སིའི་ལུགས་དར་བར་བྱས་ཞེས་བཤད་པ་མཐོང་ཞིང་།ལོའུ་ཀྱུན་འདི་བོན་གྱི་སྟོན་པ་གཤེན་རབ་དང་གཅིག་ཅེས་བདག་གི་བླ་མ་ཐམས་ཅད་མཁྱེན་པས་གསུངས།